Rijeka, 12. kolovoza 2020.g.

**NAJAVA DOGAĐANJA**

**DOKUMENTARCEM *NA VODI* U SUSJEDSTVU GOMIRJE EPK NASTAVLJA SE PROGRAM   
*MREŽA KINA NA EGZOTIČNIM LOKACIJAMA***

**U četvrtak, 13. kolovoza u 20 sati u susjedstvu Gomirje, jednom od 27 susjedstava Europske prijestolnice kulture, na nogometnom igralištu Gomirje** **održat će se projekcija dokumentarnog filma *Na vodi*, redatelja Gorana Devića.**Projekcija se održava u sklopu programa **Mreža kina na egzotičnim lokacijama** i **Liburnija uplovljava, Liburnija Film Festivala**, a **ulaz je slobodan.**

Dokumentarnim filmom *Na vodi* Goran Dević kroz priče raznih protagonista portretira rodni Sisak, nekadašnji industrijski centar koji leži na tri rijeke. Kritičari ga proglašavaju jednim od njegovih najboljih ostvarenja, a žiri festivala u Leipzigu dodijelio mu je posebno priznanje jer “na lijep način prikazuje da ljudskost i preživljavanje nadilaze traume i ožiljke rata”. Rijeka se danas veže uz razonodu i opuštanje, ali u susretu s ljudima na površinu isplivaju društveni sukobi tranzicije. Ponekad rijeka otkriva ostatke prošlosti čiji su tragovi ostali u vodi. Što ostaje poslije nas?

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.***

***Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

**O Mreži kina na egzotičnim lokacijama**

Vođeni idejom izmještanja kulturno-umjetničkih sadržaja izvan uobičajenih turističkih ruta, Mreža kina na egzotičnim lokacijama program je neformalnog okupljanja ljubitelja dokumentarnih filmova. Filmovi se prikazuju pod vedrim nebom, u dvorištima muzeja ili u uličicama starih gradskih jezgri, u lukama ili na dječjim igralištima. Cilj je privući i educirati publiku o dokumentarnim filmovima kako bi se razvio dijalog o društveno važnim temama.

Unaprijed zahvaljujem na objavi najave.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42